ভারত বনাম অস্ট্রেলিয়া সিরিজে থাকছেন গৌতম গম্ভীর। খুব শীঘ্রই অস্ট্রেলিয়া উড়ে যাচ্ছেন জাতীয় দলের প্রাক্তন ওপেনার।  না, তিনি স্কোয়াডে নেই। তবে নতুন ভূমিকায় দিল্লির তারকা ব্যাটসম্যানকে দেখা যাবে। তিনি আসলে ধারাভাষ্যকার হিসেবে যোগ দেবেন ইন্দো-অস্ট্রেলিয়া সিরিজে। সেখানে কোহলি, পৃথ্বী শ, মুরলী বিজয়দের পারফরম্যান্স চুলচেরা বিশ্লেষণ করবেন তিনি।

এই বিষয়ে অন্যান্য খবর

ঘরে ফেরা মোটেও সুখের হল না গম্ভীরের, কেরিয়ারই সঙ্কটে


আসন্ন আইপিএল-এ গম্ভীরকে রাখছে না দিল্লি ডেয়ারডেভিলস। তবে রনজিতে খেলতে পারেন তিনি। এরই মধ্যেই সময় করে গম্ভীর অস্ট্রেলিয়ায় গিয়ে ধারাভাষ্য দেওয়ার কাজ করবেন। তাই স্পষ্ট নয়, রনজিতে তিনি দিল্লির হয়ে কোন কোন ম্যাচে অনুপস্থিত থাকবেন।
মঙ্গলবার থেকেই তিন ম্যাচের টি টোয়েন্টি সিরিজ শুরু হয়েছে। এর পর চারটি টেস্ট-সহ তিনটি ওয়ান ডে’তেও খেলবে ভারত। সেখানেই নতুন ভূমিকায় অবতীর্ণ হবেন তারকা।
গম্ভীর ছাড়াও অস্ট্রেলিয়ায় ধারাভাষ্যকারের কাজ করতে দেখা যাবে সুনীল গাওস্কর, মাইকেল ক্লার্ক, হরভজন সিংহ, আশিস নেহরা, রবিন উত্থাপ্পা, মার্ক বাউচার, নিক নাইট, ডমিনিক কর্ক, মুরলী কার্তিক, সঞ্জয় মঞ্জরেকর, মহম্মদ কাইফ, হর্ষ ভোগলে, গৌরব কপূর, দীপ দাশগুপ্ত এবং বিবেক রাজদানকে।